ГОДИШЕН ДОКЛАД

 за осъществена читалищна дейност през 2021 година

От Магдалена Димитрова Иванова

Председател на читалищното настоятелство

при НЧ“Христо Смирненски-1947г.“с.Одърци,община Добричка.

1.Въведение:

Основната задача на културната институция наречена читалище е да съдейства за естетическото възпитание за хармоничното и всестранно развитие на личността.

Най-голямата цел е непрекъснато да се превличат млади хора към читалището както и да участват в дейността. В културния дом на селото всеки е добре дошъл да сподели своята творческа дарба. Като основен принцип в читалищна дейност е съвместната ни работа с деца и младежи които сформират вокална група, танцова група и група за хумор и забава под ръководството на читалищния секретар.

2. Библиотечна дейност:

Читалището разполага с отделно помещение библиотека с площ от 40кв.м. Нашата библиотечна дейност е една от функциите на читалището в библиотеката се събират обработват съхраняват и предоставят за обществено ползване библиотечни и информационни услуги за населението. Повечето книги и материали са от личните библиотеки на добри хора.

3. Културно-масова дейност:

М. Януари 2021г.

Честване на християнските празници-Йорданов ден, Иванов ден и Бабин ден

М. Февруари 2021г.

Честване на Деня на лозаря, Трифон Зарезан и Денят на влюбените. Презентация и изложба за обесването на Васил Левски.

М. Март 2021г.

Изложба на мартеници които бяха изработени от деца, ученици и възрастни. Изложба и литературни кътове по случай Националния празник 3-ти март. Отбелязване на международния ден на жената 8-ми март. Посрещане на Първа пролет.

През месеците Март, Април и Май-съвместна работа с кметство село Одърци-пролетно почистване на населеното място.

М. Май 2021г.

Изложба по случай Великденските празници.

Отбелязване на 6-ти май-Гергьовден.

Изложба във фоайето на читалището по случай 24-ти Май.

М. Юни 2021г.

Участие в Регионален център-село Плачидол.

Празник на община Добричка и фолклорния събор „Песни и танци от слънчева Добруджа“-Дебрене.

 Община Добричка кандидатства по проект Красива България за ремонтиране на читалището. През месеците Август, Септември и Октомври читалището беше в ремонт.

М. Ноември 2021г.

Изложба в фоайето на читалището Златна Есен.

Отбелязване на народните будители.

М. Декември 2021г.

Читалището беше украсено с много любов от децата със светещи лампи гирлянди и борови клонки.

Организиране на мероприятие по случай Коледните и Новогодишните празници.

4. Материално-техническа база:

Двуетажна масивна сграда със застроена площ от 620кв.м.

Помещение-голяма концертна зала, библиотека, кметство два броя, пенсионерски клуб.

Читалище Христо Смирненски-1947г. с. Одърци има земя 49 620дка., която е отдадена под наем. Наема за 2021г. е 4728,4лв. Държавната субсидия е 9924лв., която е изразходена за осигуровки и заплата. Финансово-счетоводната дейност се води от читалищния секретар. Всеки разход е съобразен с нуждите на читалището за осъществяване на неговата дейност. За всички изразходени средства има приложен документ доказващ разхода .

След подобряване на условията на сградата, читалищното настоятелство ще работи още по усилено за превличането на младите хора и за рационалното използване на Читалището, като важна институция в селото.

 ПРЕДСЕДАТЕЛ НА ЧИТАЛИЩЕТО:

 ЧИТАЛИЩЕН СЕКРЕТАР: